રાજકોટ મહાપાલિકા ઉઘરાણી કરવામા ભગવાનને પણ ન છોડે! આવુ જ કંઇક બન્યુ છે. શહેરના મોરબી રોડ પર શ્રીનાથીપાર્કમાં આવેલા એક શિવ મંદિરનું વેરાબીલ કાઢી તેની કડક ઉઘરાણી કરી છે. મનપાએ મંદિરના વેરાબીલની બજવણી કરતાં જ વિપક્ષ કોંગ્રેસે તેનો વિરોધ કરવા માટે આશ્ચર્યજનક કાર્યક્રમ આપ્યો હતો. કોંગી આગેવાન હુબહુ મહાદેવનો વેશ પરિધાન કરીને ડમરુ વગાડતા મનપાની સેન્ટ્રલ ઝોન કચેરીમાં આવ્યા હતા.